OSNUTEK

**POGODBA O PRODAJI**

|  |
| --- |
| **10.000 m3 DIZELSKEGA GORIVA** |

ki jo sklepata

**PRODAJALEC:**

**Zavod Republike Slovenije za blagovne rezerve,** Dunajska cesta 106, 1000 Ljubljana,

ki ga zastopa direktor mag. Andrej KUŽNER

ID za DDV: SI 34375848

Matična številka: 5022959000

(v nadaljevanju: prodajalec)

in

**KUPEC:**

………………………………………………

ki ga zastopa direktor ……………………

ID za DDV: SI …………………………….

Matična številka:…………………………...

(v nadaljevanju: kupec)

kot sledi:

## UVODNA DOLOČILA

1. **člen**

Pogodbeni stranki uvodoma ugotavljata:

* da je prodajalec izvedel postopek javnega zbiranja ponudb z oznako 3040-0022/2024, ki je bilo dne objavljeno na spletni strani zavoda;
* da je prodajalec dne prejel ponudbo kupca za predmetno javno naročilo;
* da je bil kupec na osnovi odločitve prodajalca št. z dne izbran kot najugodnejši ponudnik za odkup blaga v sklop -u/ih, ki je/so predmet te pogodbe

in na tej osnovi pogodbeni stranki sklepata to pogodbo.

## PREDMET POGODBE

1. **člen**

Predmet pogodbe je prodaja 10.000 m3 dizelskega goriva, kakovosti skladno s standardom SIST EN 590, zimske kakovosti, ki je skladiščeno v trošarinskem skladišču pri podjetju HSE – EDT d.o.o., Ob železnici 27, 1420 Trbovlje (FCA - Incoterms 2020), po cenah iz 5. člena te pogodbe.

###### ROK IN IZROČITEV BLAGA

1. **člen**

Kupec bo lahko prevzemal blago po podpisu pogodbe s strani obeh pogodbenih strank in predložitvi ustreznega finančnega zavarovanja oziroma od prejema predplačila skladno s 7. in 8. členom te pogodbe.

Izda se količina do popolne izpraznitve rezervoarja, zato je možno odstopanje od navedene količine v + ali -.

Kupec mora prodajalca o nameravanem datumu in količini prevzema blaga obvestiti vsaj tri delovne dni pred nameravanim dvigom blaga ter skladiščniku posredovati podatke o prevozu (registrske številke avtocistern, imena voznikov avtocistern, podatke o železniškem prevozu, predvidena dinamika). Kupec bo dinamiko izdaje blaga uskladil s skladiščnikom in termine in količine prevzema prilagodil zmožnostim v skladišču.

*Kontaktna oseba: Ervin Renko*

*Tel./E-mail: +386 51365 380*

[*ervin.renko@hse.si*](mailto:ervin.renko@hse.si)*,* [*ivan.urbajs@hse.si*](mailto:ivan.urbajs@hse.si)*,* [*skladisceEDT@hse.si*](mailto:skladisceEDT@hse.si)

*Obratovalni čas: ponedeljek – petek od 6 do 16*

*Odprema goriva iz skladišča:*

* + *1 železniška cisterna/60 minut, ca. 10 ŽC/dan*
  + *ŽC kapacitete 70 m3*
  + 1 avtocisterna/60 minut; ca. 10 AC/dan

*Meritev količin: merilnik pretoka Promass 84.*

Kupec se zavezuje, da bo blago v celoti prevzel najkasneje do 31.12.2024.

###### KAKOVOST BLAGA

1. **člen**

Zavod zagotavlja, da je blago kakovosti skladno s standardom EN 590, zimske kakovosti.

###### POGODBENA CENA IN VREDNOST

1. **člen**

Odkupna cena za dizelsko gorivo znaša EUR/l vključno z nadomestilom za obvezne rezerve nafte in njenih derivatov in brez trošarine, okoljske dajatve, prispevka za energetsko učinkovitost, prispevka OVE in SPTE ter davka na dodano vrednost.

Skupna vrednost odkupljenega blaga (EUR/l × količina za odkup) znaša EUR vključno z nadomestilom za obvezne rezerve nafte in njenih derivatov in brez trošarine, okoljske dajatve, prispevka za energetsko učinkovitost, prispevka OVE in SPTE ter davka na dodano vrednost.

Cena mora vsebovati vse stroške (popuste in stroške dobave blaga, špediterske, prevozne, carinske ter vse morebitne druge stroške…), povezane z izvršitvijo predmeta te pogdbe.

Prodajalec bo vse morebitne stroške iz naslova dajatev, zaračunal kupcu. V primeru, da bo kupec pred prevzemom blaga predložil prodajalcu izjavo o nadaljnji prodaji blaga na podlagi Uredbe o zagotavljanju prihrankov energije pri končnih odjemalcih (Ur. l. RS 96/2014 in 158/2020) in o prispevku za spodbujanje proizvodnje električne energije iz soproizvodnje z visokim izkoristkom in iz obnovljivih virov energije - nakup za nadaljnjo prodajo v skladu z Zakonom o spodbujanju rabe OVE (Ur. l. 121/2021), mu prodajalec teh dajatev ne bo zaračunal.

###### NAČIN PLAČILA

1. **člen**

Kupec bo kupnino za blago iz 1. člena te pogodbe plačal zavodu v roku štirinajst (14) dni po izdaji računa. Zavod bo račun s predpisanimi dajatvami izdal v osmih (8) dneh od dneva izdaje blaga. Kupec bo kupnino za blago plačal na transakcijski račun, ki ga zavod navede na računu.

V primeru zamude plačila s strani kupca, lahko prodajalec obračuna zakonske zamudne obresti. V primeru predplačila bo prodajalec izstavil avansni račun.

###### FINANČNO ZAVAROVANJE ZA DOBRO IZVEDBO POGODBENIH OBVEZNOSTI

1. **člen**

Kupec se zavezuje v roku pet (5) dni po sklenitvi pogodbe oz. najkasneje v roku tri (3) dni pred prvim prevzemom blaga in kot pogoj za njeno veljavnost, prodajalcu predložiti finančno zavarovanje za dobro izvedbo pogodbenih obveznosti v višini 20.000,00 EUR. Finančno zavarovanje mora biti brezpogojno in plačljivo na prvi poziv.

Finančno zavarovanje za dobro izvedbo pogodbenih obveznosti kupec predloži enega od naslednjih načinov zavarovanj:

- bančno garancijo ali kavcijsko zavarovanje zavarovalnice,

- kombinacijo bančne garancije in kavcijskega zavarovanja .

Finančno zavarovanje za dobro izvedbo pogodbenih obveznosti mora biti veljavno še 15 dni po roku za plačilo blaga.

V primeru, da kupec prodajalcu ne predloži finančnega zavarovanja za dobro izvedbo pogodbenih obveznosti v navedenem roku, lahko prodajalec brez obvestila odstopi od pogodbe in unovči finančno zavarovanje za resnost ponudbe.

Prodajalec unovči finančno zavarovanje za dobro izvedbo pogodbenih obveznosti v celotnem znesku:

* v primeru, da kupec neupravičeno odstopi od pogodbe;
* v primeru, da prodajalec odstopi od pogodbe zaradi razlogov na strani kupca;
* v primeru, da kupec ne prevzame blaga v roku iz 3. člena te pogodbe;
* v primeru neizvajanja ali nekvalitetnega izvajanja obveznosti po tej pogodbi s strani kupca;
* v primeru, da kupec tudi po opozorilu prodajalca krši pogodbene obveznosti oz. ne odpravi posledic kršitve;
* v primeru, da kupec ne poravna finančnih obveznosti po tej pogodbi.

Zavarovanje za dobro izvedbo pogodbenih obveznosti lahko prodajalec unovči tudi za poplačilo pogodbene kazni, vendar v tem primeru za znesek pogodbene kazni.

V kolikor bo prodajalec unovčil zavarovanje za dobro izvedbo pogodbenih obveznosti, hkrati pa bo pogodba ostala v veljavi, bo moral kupec v roku petih (5) delovnih dni od unovčenja zavarovanja, predložiti novo zavarovanje za dobro izvedbo pogodbenih obveznosti v enaki višini in z enako ročnostjo, kot prvotno zavarovanje za dobro izvedbo pogodbenih obveznosti.

Če kupec obveznosti predložitve garancij v danem roku ne izpolni, pogodba preneha veljati, prodajalec pa vnovči bančno garancijo za resnost ponudbe.

Kupec predloži finančno zavarovanje v skladu z vzorcem v razpisni dokumentaciji.

###### FINANČNO ZAVAROVANJE ZA PLAČILO BLAGA

1. **člen**

Kupec se zavezuje v roku pet (5) dni po sklenitvi pogodbe oz. najkasneje v roku tri (3) dni pred prvim prevzemom blaga in kot pogoj za njeno veljavnost, prodajalcu predložiti finančno zavarovanje za blago, v višini 100 % vrednosti blaga. Finančno zavarovanje mora biti brezpogojno in plačljivo na prvi poziv.

Finančno zavarovanje za blago kupec predloži v obliki:

- bančne garancije ali kavcijskega zavarovanja zavarovalnice v skupni pogodbeni vrednosti odkupljenega blaga z vsemi dajatvami in DDV z veljavnostjo najmanj 15 dni po poteku roka za plačilo blaga ali

- predplačila v skupni pogodbeni vrednosti odkupljenega blaga z vsemi dajatvami in DDV ali

- kombinacije bančne garancije, kavcijskega zavarovanja in predplačila.

Ne glede na določbo prvega odstavka tega člena, lahko izvajalec predloži naročniku garancijo za plačilo blaga samo za del blaga v določenem pogodbenem obdobju, vendar ne manj kot za 5.000 m3. Količine blaga se bodo sproščale do višine garancije, pri čemer se upošteva vrednost blaga vključno z dajatvami ter DDV.

V primeru, da kupec prodajalcu ne predloži finančnega zavarovanja za blago v navedenem roku, lahko prodajalec brez obvestila odstopi od pogodbe in unovči finančno zavarovanje za dobro izvedbo pogodbenih obveznosti.

Kupec lahko finančni zavarovanji združi v eno zavarovanje za dobro izvedbo posla, pri čemer navedeni točki določata višino in trajanje zavarovanja, primere in višino unovčitve vsakega od zavarovanj.

1. **člen**

Vse rizike iz naslova plačila trošarine in prispevka CO2 nosi izvajalec. V primeru, da bo blago na izvajalca preneseno s trošarinskim dokumentom, se bosta vrednosti za prispevek CO2 in trošarino odšteli od vrednosti za zavarovanje iz 1. in 3. odstavka tega člena in bo naročnik sprostil dodatne količine izvajalcu.

V primeru da bo izvajalec predložil naročniku izjavo o nadaljnji prodaji blaga oz. o namenu porabe goriva pred prevzemom blaga, mu prispevka za obnovljive vire energije (OVE) in soproizvodnjo toplote in električne energije (SPTE), ter prispevka za učinkovito rabo energije, v vrednost garancije ni potrebno vključiti.

Tudi v primeru, da bo za izdano ali dobavljeno blago izdan trošarinski dokument in bo na njem navedena naročnikova garancija za plačilo trošarine, nosi vse rizike iz naslova takse CO2 in trošarine izvajalec. Naročnik bo vse morebitne stroške, nastale iz naslova takse CO2 in trošarine zaračunal izvajalcu.

###### POGODBENA KAZEN

1. **člen**

V kolikor kupec zamudi dogovorjen rok za prevzem blaga, lahko prodajalec od kupca zahteva plačilo pogodbene kazni, ki je odvisna od trajanja zamude, in sicer:

* za en dan zamude v prvem tednu zamude, v višini 0,5 ‰ od skupne prodajne cene za zamujeno količino blaga z morebitnimi dajatvami in DDV;
* za naslednje dni zamude pa v višini 0,5 ‰ od skupne prodajne cene celotne pogodbene količine blaga z morebitnimi dajatvami in DDV.

Skupna pogodbena kazen iz obeh alinei prejšnjega odstavka ne more presegati 5 ‰ od skupne prodajne cene blaga.

Če bo škoda, ki bo jo zaradi zamude utrpel prodajalec večja od pogodbene kazni, ima le-ta pravico zahtevati tudi razliko do polne odškodnine.

Če kupec zamudi z izpolnitvijo, ima prodajalec pravico zahtevati tako izpolnitev obveznosti kot pogodbeno kazen.

Pravica zaračunati pogodbeno kazen za zamudo ni pogojena z nastankom škode kupcu.

Kupec je dolžan pogodbeno kazen zaradi zamude plačati v roku osmih (8) dni od prejema zahtevka (računa) prodajalca. Prodajalec si pridržuje pravico pobotati pogodbeno kazen z zneski odprtih terjatev kupca do prodajalca.

###### POVRNITEV ŠKODE

1. **člen**

V primeru, če bi prodajalcu nastala škoda zaradi neizpolnjevanja obveznosti kupca, ki so dogovorjene s to pogodbo, bo prodajalec povrnitev škode uveljavljal po splošnih načelih odškodninske odgovornosti, neodvisno od uveljavljanja pogodbene kazni ali unovčitve finančnega zavarovanja.

Škodo prodajalec in kupec pobotata pri plačilu. V kolikor navedeno ni mogoče, mora kupec plačati odškodnino v roku osmih (8) dni od prejema računa za odškodnino.

###### KONTAKTNI PODATKI

1. **člen**

***kupec:*** *sord@dbr.si*

***prodajalec:***

|  |  |
| --- | --- |
| **ime in priimek:** | **kontakt:** |
|  |  |

## SPREMEMBE POGODBE

1. **člen**

V primeru tehničnih težav, ki bi se lahko pojavile pri odpremi goriva, logističnih težav pri izvedbi del, na katere izvajalec nima ali ni imel vpliva in okoliščin, ki jih naročnik ni mogel vnaprej predvideti, npr. ukrepi državnih organov ali motnje pri oskrbi, se lahko kupec in prodajalec dogovorita za spremembe pogodbe.

Ustni dogovori niso veljavni. Spremembe in dopolnitve pogodbe se izvedejo pisno z aneksom k pogodbi.

###### REŠEVANJE SPOROV

1. **člen**

Pogodbeni stranki bosta morebitna nesoglasja reševali sporazumno. V primeru spora je pristojno sodišče v Ljubljani.

###### PROTIKORUPCIJSKA KLAVZULA

1. **člen**

Če kdo v imenu ali na račun kupca, predstavniku ali posredniku prodajalca v zvezi s to pogodbo obljubi, ponudi ali da kakšno nedovoljeno korist za:

* pridobitev posla ali
* sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je prodajalcu povzročena škoda ali je omogočena pridobitev nedovoljene koristi predstavniku ali posredniku ali drugi pogodbeni stranki ali njenemu predstavniku, zastopniku, posredniku;

je ta pogodba nična.

###### POSLOVNA SKRIVNOST

1. **člen**

Kupec se zavezuje kot poslovno skrivnost varovati vse informacije, dokumente in druge podatke v zvezi z naročilom, za katere bo izvedel pri izvrševanju te pogodbe in se zavezuje, da jih bo uporabljal izključno v zvezi z izvedbo te pogodbe in jih ne bo sporočil tretjim osebam ali jih kakorkoli uporabil naprej. Dolžnost varovanja zaupnih podatkov v skladu s to pogodbo zavezuje vse kupčeve podizvajalce, sodelavce ter zaposlene, vključno s tistimi, ki opravljajo delo na drugih pravnih podlagah in ne po pogodbi o zaposlitvi, ter vse tudi po prenehanju sodelovanja oz. zaposlitve.

Obveznost varovanja poslovne skrivnosti se nanaša tako na čas izvrševanja te pogodbe, kot tudi na čas po tem, razen če se stranki ne dogovorita drugače.

Kupec se zavezuje, da bo:

* opravil vse potrebne aktivnosti, da bodo varovani podatki ostali zaupni ter varni pred krajo ali kakršnokoli protipravno odsvojitvijo;
* posredovane podatke uporabil samo za izvedbo te pogodbe;
* po poteku te pogodbe zavodu vrnil ali uničil vse podatke, ki jih je od zavoda pridobil v času trajanja te pogodbe, vključujoč morebitne kopije.

###### ODSTOP OD POGODBE

1. **člen**

V primeru, da kupec:

* pogodbene storitve opravlja nestrokovno;
* svojih obveznosti po tej pogodbi ne izpolni tudi po dodatnem pozivu s strani zavoda;
* ne varuje poslovne skrivnosti in osebnih podatkov zavoda;
* se nad njim uvede postopek stečaja ali likvidacije ali postane plačilno nesposoben,

lahko zavod odstopi od te pogodbe brez odpovednega roka in brez stroškov, povezanih z odpovedjo te pogodbe. V tem primeru je kupec dolžan plačati tudi vso škodo, ki jo s svojim ravnanjem povzroči zavodu.

Odstop učinkuje z dnem, ko kupec prejme pisno obvestilo zavoda o odstopu s priporočeno pošto.

###### KONČNE DOLOČBE

1. **člen**

Za vse, kar ni določeno s to pogodbo, veljajo določila Obligacijskega zakonika, Zakona o blagovnih rezervah in drugih predpisov.

1. **člen**

Pogodbeni stranki sta soglasni, da pogodba prične veljati z dnem, ko jo podpišeta obe pogodbeni stranki. Če se pogodba podpiše v več jezikih, je merodajen slovenski tekst pogodbe.

1. **člen**

Pogodba je napisana v dveh (2) enakih izvodih, od katerih vsaka pogodbena stranka prejme po en (1) izvod.

Ljubljana, dne \_\_\_\_\_\_\_\_\_\_

Številka: Številka:

|  |  |
| --- | --- |
| **KUPEC** | **ZAVOD** |